10 sterf in Limpopo-ongelukFoto: @the_new_age, Twitter Tien mense is Saterdag dood en 19 ander beseer in ŉ ongeluk in Makhado (Louis Trichardt), Limpopo. ŉ Minibustaxi en ŉ bakkie het gebots. “Die tien mense is op die toneel dood verklaar,” het Jimmy Machaka, woordvoerder vir die departement van veiligheid en sekuriteit in Limpopo, gesê. “Ses van die slagoffers was in die minibus en vier persone in die bakkie.” Die 19 beseerdes is na ŉ nabygeleë hospitaal geneem. Die polisie ondersoek die ongeluk. -SAPA